יהושע בריינר

יהושע (ג'וש) בריינר (נולד ב-24 במרץ 1986) הוא עיתונאי ישראלי המשמש כתב הפלילים של עיתון "הארץ". עורך דין בהכשרתו. בריינר נולד בקנדה ועלה עם משפחתו לישראל בשנת 1986. גדל באשקלון במשפחה ציונית-דתית. בגיל 14 החל לעבוד ב"מעריב לנוער" בעת שלמד בישיבת בני עקיבא נתיב מאיר בירושלים ובהמשך שימש כתב ספורט במקומון "כאן דרום" עת סיים את לימודיו בישיבה תיכונית באשקלון. ב-2004 התגייס לצה"ל ושימש כתב צבאי בשבועון "במחנה". במסגרת זו סיקר את יישום תוכנית ההתנתקות ופינוי היישובים מגוש קטיף וכן את מלחמת לבנון השנייה. בתפקידו במילואים משמש מודיע נפגעים במערך הנפגעים של צה"ל בדרגת רב-סרן. עם שחרורו מצה"ל ב-2007 החל לעבוד ככתב צבאי באתר "וואלה". בהמשך שימש כתב ביהודה ושומרון וחבל עזה של האתר והיה לראש תא כתבי השטחים. בנובמבר 2010, לאחר שפרסם כתבה העוסקת בכרוזים שחולקו נגד מח"ט שומרון, נחקר באזהרה בתחנת המשטרה באריאל, בגין העלבת עובד ציבור ופגיעה בפרטיות. בעקבות החקירה פנתה מועצת העיתונות למשטרה וכן נשלחה עצומת עיתונאים למפכ"ל המשטרה ולפרקליט המדינה. בפברואר 2011 נסגרה החקירה בעילת היעדר אשמה בהוראת ראש אגף החקירות והמודיעין, ניצב יואב סגלוביץ, שאף התנצל בפני בריינר על פתיחת החקירה נגדו. בשנת 2014 עזב את העיתונות. למד משפטים בקריה האקדמית אונו והתמחה במחלקה לחקירות שוטרים בפרקליטות המדינה, שם היה מעורב בין היתר בחקירת פרשת רונאל פישר ופרשיות מין של ניצבי המשטרה. ב-2015 השלים את ההתמחות ולאחר מבחני לשכת עורכי הדין החל לשמש גם כעורך דין. באותה שנה שב לתקשורת לאתר "וואלה", תחילה ככתב לענייני משפט ובהמשך כעורך בכיר ומנהל מערך הכתבים במחלקת החדשות, שם שימש כסגן. ב-2017 עבר לעיתון "הארץ" שם הוא משמש ככתב המשטרה והפלילים. היה חבר בפאנל תוכנית "הפטריוטים" החל משנת 2019 וייצג את השמאל הפוליטי. ביוני 2023 הודיע כי הוא לוקח פסק זמן מהשתתפות בתוכנית. בריינר זכה בפרס אורי אבנרי לעיתונות אמיצה ב-2023. בריינר עומד מאחורי שורת חשיפות ופרסומים ביקורתיים הנוגעים לשר לביטחון לאומי, איתמר בן גביר. כך למשל חשיפת היותו של בנצי גופשטיין, שהורשע בהסתה לגזענות, יועץ לשר כולל בענייני ביטחון, הרשעותיו של בן גביר ב-79 עבירות תעבורה וחשיפת עברו התעבורתי הכבד, תביעה של עובד זר נגד בן גביר במסגרתה חויב השר לשלם כמאה אלף ש"ח, אירוע במהלכו גביר חמק ממאבטחיו שנאלצו לפתוח במרדף אחריו, מכירת לולבים על ידי ראש מטהו, חנמאל דורפמן, במהלכן מסר לאזרח את אקדחו האישי, החלטת שב"כ להפסיק לשלוח נציגים לדיונים עם בן גביר לאחר שהתעמר בבכיר בארגון, חלוקת רישיונות נשק למקורבים על ידי אנשי לשכת בן גביר ועוד. בריינר מבקר את המשטרה ומערכת אכיפת החוק והמשפט ופעיל ברשת החברתית "טוויטר". בין היתר פרסם את החשיפות הבאות: תחקיר בשנת 2010 בו התגלה כי משרדי הממשלה מעבירים תקציבים לישיבת עוד יוסף חי ביצהר הנחשבת על ידי השב"כ למוקד הימין הקיצוני בשומרון. בעקבות התחקיר עצרה המדינה את מימון המוסד בין היתר לאור המלצת השב"כ. בדצמבר 2012 חשף הקלטה של השר סילבן שלום בו הוא מודה כי ועדה שהקימה הממשלה בראשות השופט בדימוס אדמונד לוי מונתה בשל הידיעה מראש כי חבריה יכתבו דו"ח התומך בעמדת הימין בנוגע למאחזים והתנחלויות ביהודה ושומרון ובשל היותו של לוי איש הליכוד בעברו. חשיפות רבות בפרשת אירוע הדריסה באום אל חיראן, בין היתר את מחדלי המשטרה באירוע, גרסאות השוטרים והשב"כ וכן את סירובו של פרקליט המדינה שי ניצן לחקור את המעורבים באירוע. חשיפת חקירת 3 אנשי שב"כ על ידי צוות מיוחד של משרד המשפטים בחשד כי הורו לחיילות לבצע חיפוש באיבר מינה של עצורה פלסטינית ללא סיבה. חשיפת פרשת המיילים של ראש אגף משאבי אנוש במשטרה, גילה גזיאל, במסגרתה התברר כי מיילים ממחשבה של גזיאל נמחקו במסגרת בדיקה של מבקר המדינה על הוצאות חריגות לאירוע הפרידה מהמפכ"ל לשעבר יוחנן דנינו. בעקבות הפרסום גזיאל נחקרה באזהרה במח"ש. חשיפת תמלילי החקירה של ראש להב 433, ניצב רוני ריטמן, במהלכן העלה את האפשרות כי התלונות שהוגשו נגדו בגין עבירות מין היו בעקבות זימונה של אשת ראש הממשלה שרה נתניהו לחקירה בפרשת מעונות ראש הממשלה. פרסום מחדלי החקירה הרבים בפרשת האונס של בת ה-7 בהתנחלות בבנימין ביוני 2019, פרסומים שהובילו את הפרקליט הצבאי הראשי לבטל את כתב האישום נגד הנאשם בתיק. פרסום כי חנמאל דורפמן, המשמש כיד ימינו של השר לביטחון לאומי איתמר בן גביר, מתפקד כראש המטה שלו וחותם בתואר זה על מסמכים רשמיים מטעם המשרד, למרות שאינו עובד מדינה. בתגובה לפרסום הוחלט בלשכת השר שלא להזמין את בריינר לאירוע רשמי של הרמת הכוסית השנתית. בעקבות ההחלטה הודיעו כתבי משטרה נוספים שלא יגיעו לאירוע לאות סולידריות עם בריינר. חשיפת הפרשה בה תועד ראש האגף לסיכול פשיעה במגזר הערבי במשטרה, ניצב ג'מאל חכרוש, מסתלק מזירת רצח בכפר כנא תוך כדי שהוא מועד מעל הגופה מבלי להעניק לו סיוע רפואי או להזעיק את המשטרה. בעקבות החשיפה פרש חכרוש מהמשטרה. חשיפת חקירתו של סמפכ"ל המשטרה אבשלום פלד שנחקר בגין עבירות של שימוש לרעה בכח המשרה ומרמה והפרת אמונים לאחר שנחשד כי ביקש לאשר עבירות בניה בביתו שבמושב זכריה בתמורה למינוי מקורב לראש מועצת מטה יהודה לתפקיד במשטרה. בין היתר חשף בריינר את תיק עבירות הבניה של פלד וכן את תמליל האזנות הסתר עם ראש המועצה שנדון במסגרת פרשת שוחד שנחקרה ל-4 שנות מאסר. בעקבות חשיפת הפרשות שהחלו להתברר בוועדה המייעצת למינויים בכירים בשירות המדינה, הודיע פלד על הסרת מועמדותו לתפקיד מפכ"ל המשטרה לאחר שבן גביר ביקש למנותו לתפקיד. בריינר נשוי, אב לשתי בנות ומתגורר במודיעין. הוא בעל תואר שני במשפטים במסלול הציבורי-פלילי באוניברסיטת בר-אילן ומשמש מרצה לתקשורת ומשפטים בכנסים שונים. מדיה וקבצים בנושא יהושע בריינר בוויקישיתוף יהושע בריינר, ברשת החברתית אקס (טוויטר) מאמרי יהושע בריינר, באתר "הארץ" העיתונאית הסרוגה על כתב "הארץ": "בזכותו הצלחנו לעבור את הערב הקשה", באתר כיפה, 14 בפברואר 2024 אלכסנדר כץ, תמיכת דורנר והעיתונאים עזרה: נסגר תיק החקירה נגד כתב וואלה יהושע בריינר, באתר ביזפורטל, 6 בפברואר 2011 נועה פרייס‏, יהושע בריינר מונה לכתב המשטרה של "הארץ", באתר וואלה, 24 באוקטובר 2017 ג'וש בריינר פורש מ'הפטריוטים': "סך הכל היה כיף. יש שם גם אחלה אנשים", באתר ערוץ 7, 1 ביוני 2023 דוד ורטהיים‏, הוחרם על ידי בן גביר וניצל מירי: ג'וש בריינר זכה בפרס אורי אבנרי ל"עיתונות אמיצה", באתר וואלה, 15 במאי 2023 יהושע בריינר, בנצי גופשטיין, שנאשם בהסתה לגזענות ולטרור, מייעץ לבן גביר בענייני משטרה וביטחון, באתר הארץ, 8 ביוני 2023 יהושע בריינר, מקורות ביטחוניים: בן גביר מורה לנהגיו לבצע עבירות תנועה, מאבטחיו התלוננו, באתר הארץ, 4 בספטמבר 2023 יהושע בריינר, בן גביר דרש מאה אלף שקל מעובד זר שטיפל באביו - וחויב לשלם לו סכום זהה, באתר הארץ, 2 ביולי 2023 מערכת ישראל היום, דיווח: בן גביר נמלט ממאבטחיו, שנאלצו לרדוף אחריו לאורך כמה קילומטרים, באתר ישראל היום, 5 בפברואר 2024 יהושע בריינר, חנמאל דורפמן מפעיל דוכן למכירת ארבעת המינים - ונתן ללקוח מזדמן להחזיק באקדח שלו, באתר הארץ, 1 באוקטובר 2023 יהושע בריינר, שב"כ הפסיק לשלוח נציג לדיוני הערכת המצב אצל בן גביר בשל התעמרות מצד השר, באתר הארץ, 29 בפברואר 2024 יהושע בריינר, אנשיו של בן גביר נתנו רישיונות נשק למקורבים, לאנשי תקשורת ולאשתו של ח"כ ואטורי, באתר הארץ, 18 בפברואר 2024 יהושע בריינר‏, תחקיר: תופסק העברת מיליונים לישיבה הקיצונית, באתר וואלה, 1 בנובמבר 2010 יהושע בריינר‏, השר שלום מודה: השופט מונה כי הוא איש ליכוד, באתר וואלה, 10 בדצמבר 2012 יהושע בריינר, השוטר שפתח בירי באום אל־חיראן הודה שלא חש בסכנת חיים - וחזר בו, באתר הארץ, 7 ביוני 2019 יהושע בריינר, צוות מיוחד חוקר מדוע הורו אנשי שב"כ לחפש באיברי מין של פלסטינית, באתר הארץ, 2 בנובמבר 2018 יהושע בריינר, מיילים על אירוע הפרידה מדנינו נמחקו מהמחשב של ניצבת, אך היא לא נחקרה, באתר הארץ, 11 בדצמבר 2018 יהושע בריינר, ריטמן לחוקריו: בדקו אם יש קשר בין החקירה נגדי לבין חקירת שרה נתניהו, באתר הארץ, 10 ביולי 2018 יהושע בריינר, דורפמן נותן למשטרה הוראות כראש המטה של בן גביר - אך כלל לא מועסק כעובד מדינה, באתר הארץ, 21 במרץ 2023 הקיץ של בן גביר: כתבי המשטרה מחרימים את שיחת הרקע השנתית, באתר וואלה, 22 במרץ 2023 יהושע בריינר, ניצב במשטרה נקלע לזירת רצח. הוא דילג מעל הקורבן, מעד - ויצא מהבניין, באתר הארץ, 24 בינואר 2022 משה שטיינמץ, אחרי שתועד מדלג מעל פצוע: ניצב חכרוש פורש, באתר כאן – תאגיד השידור הישראלי, 31 בינואר 2022